CELEX: 22014D0179
Language: sk
Date: 2014-09-25 00:00:00
Title: Rozhodnutie Spoločného výboru EHP č. 179/2014 z 25. septembra 2014, ktorým sa mení príloha II (Technické predpisy, normy, skúšky a certifikácia) k Dohode o EHP [2015/1247]

30.7.2015   
            
            
               SK
            
            
               Úradný vestník Európskej únie
            
            
               L 202/29
            
         ROZHODNUTIE SPOLOČNÉHO VÝBORU EHP
   č. 179/2014
   z 25. septembra 2014,
   ktorým sa mení príloha II (Technické predpisy, normy, skúšky a certifikácia) k Dohode o EHP [2015/1247]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacia smernica Komisie 2012/25/EÚ z 9. októbra 2012, ktorou sa stanovujú informačné postupy na výmenu ľudských orgánov určených na transplantáciu medzi členskými štátmi (1), sa má začleniť do Dohody o EHP.
            
         
               (2)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   V kapitole XIII prílohy II k Dohode o EHP sa za bod 15zn (smernica Európskeho parlamentu a Rady 2010/53/EÚ) vkladá tento text:
   
      
                  „15zna.
               
               
                  
                     32012 L 0025: vykonávacia smernica Komisie 2012/25/EÚ z 9. októbra 2012, ktorou sa stanovujú informačné postupy na výmenu ľudských orgánov určených na transplantáciu medzi členskými štátmi (Ú. v. EÚ L 275, 10.10.2012, s. 27).
                  Ustanovenia vykonávacej smernice sa na účely tejto dohody vykladajú s touto úpravou:
                  Táto vykonávacia smernica, s výnimkou článku 7, sa neuplatňuje na Lichtenštajnsko.“
               
            
   Článok 2
   Znenie vykonávacej smernice 2012/25/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 275, 10.10.2012, s. 27.
   
      (2)  Ústavné požiadavky boli oznámené.